વલસાડના મોગરાવાડી ખાતે આવેલી ચાલમાં રહેતી માનસિક બીમાર માતાની 6 વર્ષની અને પહેલાં ધોરણમાં અભ્યાસ કરતી બાળકી સાથે દુષ્કર્મનો બનાવ બન્યો હતો. બાળકી ટોયલેટમાં ગઈ ત્યારે પાછળથી આલોક રામ અવતાર મિશ્રા નામના યુવકે ટોયલેટમાં ઘુસી જઈને ટોયલેટ બંધ કરીને બાળકીના મોંને હાથથી દબાવી દુષ્કર્મ આચર્યું હતું. આ અંગે પાડોશીઓને જાણ થતાં પાડોશીઓ તાત્કાલિક પહોંચી ગયા હતાં. ત્યારે ટોયલેટમાંથી લોહી અને બાળકીના ગુપ્તભાગેથી લોહી નીકળતું દેખાયું હતું. બાદમાં બાળકી સહિત પાડોશીઓએ બૂમાબૂમ કરીને લોકોને ભેગા કરી લેતા આરોપીને પકડીને પોલીસ હવાલે કર્યો હતો.